laion/Wikipedia-Exotic huggingface dataset:
רליגיה

רליגיה: בית למחשבה דתית הוא כתב עת המוקדש לעיון רב־תחומי בפנומן הדתי: פילוסופיה וסוציולוגיה של הדת, ביקורת החילון, מחשבת ישראל ופילוסופיה, היסטוריה, מדע הדתות ועוד. כתב העת מופק על ידי מרכז "קדם", מבית תנועת "עזרא", ויוצא לאור במתכונת חצי שנתית החל משנת תשפ"א (2020). לדברי עורכי כתב העת, "רליגיה" הוקם על מנת למלא פער שקיים בדיונים הרווחים במרחב הציבורי והאינטלקטואלי על הדת; אלו מתבססים על תזת החילון ועל אידאולוגיות חילוניות בנות המאה הי"ט, בעוד שבאוניברסיטאות רבות ברחבי העולם כבר מתקיים סדר יום שונה ואיזון מושגי אחר בין דת וחילון. כך נכתב במבוא לגיליון הראשון של כתב העת: עם שוך הדיה ואדיה של תיזת החילון – זו שהספידה את הדת כתופעה שעתידה לחלוף מן העולם – בשלה העת לחשיבה רעננה על הפנומן הדתי. יהיו אלו מחשבות מבפנים או מבחוץ, מכאן ומשם, ישנות גם חדשות – ובלבד שיישמע בהן הד הניסיון לדבר ולדברר את ה"דתי". עורכי כתב העת אף מציגים מצב זה כ"טרגדיה" עבור חילונים ודתיים כאחד: ככל שעובר הזמן הולכים ומתבררים ממדי הטרגדיה – טרגדיה שאינה רק מנת חלקו של האדם החילוני, אלא של כל מי שחי ב'מרחב הנייטרלי' בעודו מצויד בסיפור מכונן אתאיסטי בלבד. הניסיון להבין את המצב בהווה במונחים של 'תזת ההחסרה' – קרי: אנושות שהשילה מעליה עניינים מיותרים, כמו הדת – היה נואל: הדת מסרבת להיעלם, ולא נראה שהייתה בדרך לשם אי פעם. המפה התיאורטית כשלה, והטריטוריה המציאותית מזדקרת לה וממתינה להמשגה חדשה וקשובה יותר של מצבנו. הטרגדיה נוגעת גם לכך שאידיאלים חשובים של המודרנה, דוגמת אינדיבידואליזם, תבונה או חירות – הולכים ונפגעים על ידי הפיתוח שלהם-עצמם . כל גיליון בכתב העת מורכב ממספר מדורים קבועים: מדור מבואות, המכיל סקירות תמטיות מקדימות שנכתבו על ידי חברי המערכת; מדור גנזים, המפרסם מחדש טקסטים מכוננים על הדת; מדור מסה, ובו מסות מקוריות; מדור שיחות, המתעד שיחות וראיונות עם אנשי רוח והגות; מדור תרבות, העוסק בתופעות דתיות בתחום התרבות; ומדור מחקר, שבו מובאים מחקרים אקדמיים עדכניים בחקר הדת – לרוב בתרגום משפות אחרות. בנוסף לכך, בין דפי כתב העת מתפרסם גם מדור שירה, שמבקש לשמש כבמה לשירה על אודות הדת. במשך השנים התפרסמו בכתב העת מאמרים, מסות ושיחות מאת הוגים ואנשי רוח בולטים, כגון חביבה פדיה, הרב עדין שטיינזלץ, רודני סטארק, צ'ארלס טיילור (פילוסוף), הרב אורי שרקי, אלי שיינפלד, סמדר שרלו, אלסדייר מקינטאייר, בני לוי, אלן פינקלקראוט, יורם חזוני, ויליאם קוואנו, הרב יצחק ליפשיץ, פיני איפרגן, ברונו לאטור, אדם סליגמן, אורי צבי גרינברג, הרב אמנון דוקוב, הלל צייטלין, ועוד. עורכי כתב העת הם עוז בלומן ומתנאל בראלי, ומערכת כתב העת כוללת את שאול דה מלאך, אהוביה גורן, אביטל לוי וזאב גינזבורג. עורכי מדור השירה הם משה ולדמן ואשרי ברוך. עורך מדור תרבות הוא יצחק כהן. אתר האינטרנט של רליגיה סקירת הגיליון הראשון של כתב העת, מאת צור ארליך, כתב העת השילוח סקירת הגיליון הרביעי של כתב העת, מאת תומר פרסיקו מידע על "רליגיה" בקטלוג "מרחב" של הספרייה הלאומית
מבצר רומנוויל

מבצר רומנוויל נבנה בצרפת בשנות ה-30 של המאה ה-19 ושימש כמחנה ריכוז נאצי במלחמת העולם השנייה. מבצר רומנוויל היה בית כלא ומחנה מעבר נאצי, שנמצא בפאתי פריז. המבצר נכבש ב-1940 על ידי הצבא הגרמני והפך לכלא. משם הועברו אנשי תנועת ההתנגדות הצרפתית ואסירים נוספים למחנות הריכוז הנאצים, אושוויץ, בוכנוואלד, ראוונסבריק או דכאו. בין המגורשים היו 3,900 נשים ו-3,100 גברים. במבצר עצמו הוצאו להורג 152 בני אדם על ידי כיתת יורים. מעטים נמלטו, ביניהם פייר ז'ורז', המכונה "קולונל פביאן". האסירה דניאל קזנובה הניעה ועודדה את חבריה להתעמת עם מענייהם. מפברואר 1944 הוחזקו במבצר בעיקר נשים, שנכלאו, הוצאו להורג או הועברו למחנות הריכוז. עם שחרור פריז באוגוסט 1944 נמצאו גופות רבות נטושות בחצר המצודה. לוח זיכרון לבני הערובה שנורו ברומנוויל לוח זיכרון לעצירים שגורשו ולאסירים שנורו ברומנוויל לוח זיכרון לנשות תנועת ההתנגדות שנשלחו לאושוויץ מרומנוויל מדיה וקבצים בנושא מבצר רומנוויל בוויקישיתוף MacIntyre, Ben (4 בספטמבר 2007). Agent Zigzag: a true story of Nazi espionage, love, and betrayal. Harmony. pp. 29–50. ISBN 978-0-307-35340-5. {{cite book}}: (עזרה) site de Mémoire et espoir de la Résistance (אורכב 27.10.2005 בארכיון Wayback Machine)
פרס אפרים קציר

פרס אפרים קציר הוא פרס על הצטיינות במחקר בתחום מדעי החיים, המוענק מדי שלוש שנים על ידי התאחדות האגודות הישראליות לביולוגיה ניסויית. הפרס קרוי על שמו של פרופ' אפרים קציר, ביופיזיקאי ונשיאהּ הרביעי של מדינת ישראל. 2014 – פרופ' ישראל סילמן ופרופ' יואל סוסמן 2017 – פרופ' איתנה פדן ופרופ' חרמונה שורק 2020 – פרופ' נסים בנבניסטי 2023 - פרופ' שולמית מיכאלי פרס אפרים קציר יוענק השנה לפרופ' נסים בנבניסטי, באתר האוניברסיטה העברית בירושלים, ‏20 בינואר 2020
פיפי (זמרת)

פילורטה ראצ'י (באלבנית: Filloreta Raçi; נולדה ב-31 במרץ 1994), ידועה בשם הבמה שלה, פיפי (באלבנית: Fifi) היא זמרת אלבנית מקוסובו. פיפי נולדה ב-31 במרץ 1994 בעיר הרטן שבגרמניה למשפחה ממוצא אלבנית, ששורשיה שאובים מפריזאיי שבקוסובו. את שנותיה הראשונות בילתה בגרמניה, ובאותה העת התחילה להתעניין בספרות ובתיאטרון. היא למדה מוזיקה בבית הספר הייעודי בפרישטינה. בניסיון להתפרסם בקרבמדינות הבלקן כמוזיקאית צעירה השתתפה פיפי במספר תחרויות כישרונות, דוגמת "The Voice of Albania",‏ "Albanians Got Talent" ו-"Top Fest". בשנת 2015 עשתה מיתגה את עצמה בשם במה, והוציאה לאור את סינגל הבכורה שלה, "FrymomMu". בין אוקטובר לנובמבר 2021 השתתפה בעונת ה-VIP של "האח הגדול אלבניה". בשנת 2022 כתבה יחד עם מחברים נוספים את השיר הקפריסאי לאירוויזיון 2022, "Ela", בביצועה של אנדרומאכי. באוקטובר 2022 רשות השידור האלבנית דיווחה כי פיפי עתידה להשתתף במהדורה ה-61 של פסטיבלי אי קנגס עם השיר "Stop". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה פיפי. "Filloreta Raçi (Fifi)–Biografia" (באלבנית). TeksteShqip. נבדק ב-10 במרץ 2021. {{cite web}}: (עזרה) "Fifi #Bio" (באלבנית). Top Music Awards. אורכב מ-המקור ב-25 באוקטובר 2020. נבדק ב-10 במרץ 2021. {{cite web}}: (עזרה) "Fifi: Nuk do doja të isha kthyer në Kosove, nuk do kisha vuajtur kaq shumë" (באלבנית). Televizioni Klan (TV Klan). 5 באפריל 2020. אורכב מ-המקור ב-11 במרץ 2021. נבדק ב-11 במרץ 2021. Sepse unë kam lindur në Gjermani edhe kam jetuar atje deri në 2000 {{cite web}}: (עזרה) "Fifi (Filloreta Raçi Biografia" (באלבנית). MelodyTv. אורכב מ-המקור ב-11 במרץ 2021. נבדק ב-11 במרץ 2021. {{cite web}}: (עזרה) Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
ורנון (פלורידה)

ורנון (באנגלית: Vernon) היא עיר קטנה במחוז וושינגטון, פלורידה, ארצות הברית. נכון לאפריל 2020 מתגוררים בוורנון כ-732 תושבים. ורנון נקרא על שם אחוזת המטעים של נשיא ארצות הברית הראשון, ג'ורג' וושינגטון בווירג'יניה, מאונט ורנון. ורנון יוצגה בבית הנבחרים של פלורידה עד 1927, אז המושב הועבר לנציג העיירה צ'יפלי. ורנון נודע כ"עיר הגידמים" בשנות ה-50 וה-60 בשל מספר גבוה של תביעות ביטוח על אובדן גפיים של תושבי העיר. ורנון הופיעה בסרט התיעודי של ארול מוריס משנת 1981 "ורנון, פלורידה". בשטחי ורנון הייתה בעבר התיישבות גדולה של אמריקאים ילידים. העיר ישבה בסמוך לצומת מסילת רכבת שננטשו כמעט באופן מלא עד סוף שנות ה-80 של המאה ה-19 בעקבות פתיחת נמלים חדשים בחופי פלורידה ומסילות רכבת חדשות במדינה. ורנון עלתה לכותרות בסוף שנות ה-50 של המאה ה-20 ותחילת שנות ה-60 של המאה ה-20 בשל האחוז הגבוה מאוד של תושבים שהגישו תביעות ביטוח על קטיעת איברים, האחוזים היו כה גבוהים עד שחברות ביטוח רבות טענו כי תושבי העיר איבדו את איבריהם בכוונה על מנת להשיג כספי ביטוח. למרות שאין ראיות ממשיות התומכות בטענות אלו, בפועל תביעות הביטוח מוורנון (שבה התגוררו באותה תקופה כ-600 אנשים) היוו כ-75% מהתביעות של חברות ביטוח רבות מפלורידה. מדיה וקבצים בנושא ורנון בוויקישיתוף אתר האינטרנט הרשמי של ורנון (באנגלית) Gabe Paoletti, The Story Of Florida’s “Nub City,” Where Residents Cut Off Their Own Appendages For Insurance Money, All That's Interesting, ‏4 באוקטובר 2017 Vernon, Florida (1981), סרטון בערוץ "Nicholas Marshall", באתר יוטיוב (אורך: 55:47) מה יש בזה - פרק 252 - ורנון עיר הגדמים, סרטון בערוץ "מה יש בזה", באתר יוטיוב (אורך: 38:06) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מגלנאוזאורוס

מגלנאוזאורוס (שם מדעי: Megalneusaurus; מילולית: "לטאה שוחה גדולה") הוא סוג של זוחל ימי גדול ממשפחת הפליוזאוריים שהתקיים לחופי אמריקה הצפונית של היורה העליון שלפני 156.2 עד 152 מיליון שנה מזמננו. הסוג תואר למדע ב-1898 בידי החוקר W. C. Knight. ממצאי הזוחל הימי התגלו ב-1895 בתצורות סונדנס (Sundance Formation) שבויומינג וכללו שרידי חוליות, צלעות וחלל חזה שטוח. תחילה אלה נחשב למין של ליופלרודון, אך בהמשך התברר שהיו גדולים בהרבה (אף שהליופלירודון תואר כגדול בהרבה ממה שמעריכים כיום) בעוד ממצאים קטנים יותר שלו התגלו באלסקה. כיום ישנו רק מין אחד בסוג – Megalneusaurus rex (שפירושו: "מלך"). הוא היה זוחל עצום באורך של 7.5 עד 9.2 מטרים ולפי מספר הערכות עלה על 11 מטרים, מה שהופך אותו לאחד מהגדולים שבבני משפחתו, אך עדיין קטן מהפליוזאורוס. טורף זה התקיים במים החמימים של הים הקדום "Sundance Sea", בהם הוא צד זוחלים ימיים אחרים ובעיקר איכתיוזאורים וקריפטולידיים, אותם נשך בעוצמה חזקה. מדיה וקבצים בנושא מגלנאוזאורוס בוויקישיתוף מגלנאוזאורוס, באתר GBIF (באנגלית)
Eluveitie

Eluveitie (נהגה כ"אֶלְ-וֵיי-טי") היא להקת פולק מטאל מווינטרטור שבקנטון ציריך, שווייץ. הלהקה נוסדה בשנת 2002 בידי כריגל גלאנצמן והיא חתומה בלייבל Nuclear Blast. הליריקות של Eluveitie עוסקות בהיסטוריה הקלטית, כאשר חלק מן השירים הם בשפה גאלית עתיקה. שמה בגאלית עתיקה היא "אני הוא ההלווטי", שבט קלטי קדום שחי באזור שווייץ של ימינו. כריגל גלאנצמן - שירה, חלילית אירית, גיטרה אקוסטית, בוראן, מנדולה, גאיטה, נבל (2002 ואילך) מרלין סוטר - מערכת תופים (2004 ואילך) איבו הנזי - גיטרה מלווה (2004 ואילך) קיי ברם - גיטרה בס (2008 ואילך) פטריק "פדה" קיסטלר - חמת חלילים, חלילית אירית (2008 ואילך) רפאל סלצמן - גיטרה מובילה (2012 ואילך) ניקול אנספרגר - כינור (2013 ואילך) אנה מרפי - הארדי גארדי, שירה (2006–2016) מרי טדיץ' - כינור, שירה (2003–2013) סמיון קוך - גיטרה מובילה, שירה (2004–2012) סוון קירדר - חמת חלילים, חליל צד, חלילית אירית (2003–2008) ראפי קירדר - גיטרה בס, שירה (2004–2008) שרה קינר - הארדי גארדי, קרומהורן, אקורדיון (2005–2006, אורחת 2009) 2003 Vên (דמו, הוקלט על ידי חברי הלהקה, מכיל 6 רצועות) 2004 Vên ‏(מיני אלבום המכיל את אותן הרצועות, אך הפעם כשהלהקה חתומה בלייבל Fear Dark) 2006 Spirit (אלבום בכורה, מכיל 11 רצועות) 2008 Slania (מכיל 13 רצועות) 2009 Evocation I - The Arcane Dominion (אלבום אקוסטי ברובו, מכיל 15 רצועות) 2010 Everything Remains As It Never Was (מכיל 13 רצועות) 2012 Helvetios (מכיל 17 רצועות) 2014 Origins (מכיל 16 רצועות) 2017 Evocation ii - Pantheon (מכיל 18 רצועות) 2019 Ategnatos (מכיל 16 רצועות) מדיה וקבצים בנושא Eluveitie בוויקישיתוף אתר האינטרנט הרשמי של Eluveitie Eluveitie, ברשת החברתית פייסבוק Eluveitie, ברשת החברתית אקס (טוויטר) Eluveitie, ברשת החברתית אינסטגרם Eluveitie, סרטונים בערוץ היוטיוב Eluveitie, באתר אפל מיוזיק (באנגלית) Eluveitie, באתר ספוטיפיי Eluveitie, באתר סאונדקלאוד (באנגלית) Eluveitie, באתר Last.fm (באנגלית) Eluveitie, באתר AllMusic (באנגלית) Eluveitie, באתר MusicBrainz (באנגלית) Eluveitie, להקה באתר Encyclopedia Metallum (באנגלית) Eluveitie, באתר דיזר Eluveitie, באתר Yandex.Music (ברוסית) Eluveitie, באתר Discogs (באנגלית) Eluveitie, באתר Songkick (באנגלית) Eluveitie, באתר בילבורד (באנגלית) Eluveitie, באתר טיידל (באנגלית) Eluveitie Pronounciation, Forvo.com
רזארטה סמאיה

רזארטה סמאיה (באלבנית: Rezarta Smaja; נולדה ב-23 במרץ 1984) היא זמרת אלבנית. סמאיה נולדה ב-23 במרץ 1984 בשקודרה שבאלבניה. את הקריירה המוזיקלית שלה החלה בלהקות רוק שונות בהן הייתה חברה ובאירועי שירה שונים בעיר הולדתה. לאחר שהשתתפה בתחרות Ethet, התפרסמה רבות באלבניה ומחוצה לה. סמאיה הופיעה לראשונה בפסטיבלי אי קנגס במהדורתו ה-51 עם השיר "Ti", וסיימה במקום השביעי. בשנה שלאחר מכן חזרה לאירוע, ביצעה את "Në sëngës" והגיעה פעם נוספת למקום השביעי. גם במהדורה ה-53, כששרה את "Më råbe", דורגה במקום השביעי. בשנה העוקבת עלתה למקום הרביעי לאחר שהופיעה עם "Dashuri në përjetësi" – דואט עם קלודיאן קאצ'ני. לאחר הפסקה קצרה מהפסטיבל, נמנתה פעם נוספת בין רשימת המשתתפים במהדורה ה-60 עם "E jemja nuse". היא הגיעה למקום השלישי. באוקטובר 2022 רשות השידור האלבנית דיווחה כי סמאיה עתידה להשתתף במהדורה ה-61 של פסטיבלי אי קנגס עם השיר "N'Eden". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה סמאיה. "Rezarta Smaja, biography". Teksteshqip. "Albania: Festivali i Këngës #51". eurovisionworld. נבדק ב-2022-08-24. "Albania: Festivali i Këngës #52". eurovisionworld. נבדק ב-2022-08-24. Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
פרעות טריפולי (1967)

פוגרום טריפולי התרחש בליל 5 ביוני 1967 בעיר טריפולי שבלוב. בפוגרום נרצחו 18 יהודים ונפצעו 25. בעקבות הפוגרום, ברחו יהודים רבים מלוב, והקהילה היהודית שם נפסקה. לפני הפרעות של 1967, התרחשו בלוב שני פוגרומים גדולים: בפרעות טריפולי (1945) נרצחו 132 יהודים, ובפרעות טריפולי (1948) נרצחו 13 או 14 יהודים. המהומות של 1967 פרצו בתגובה למלחמת ששת הימים בין ישראל והעולם הערבי. מנהיגים ערבים, ובמיוחד נשיא מצרים, גמאל עבד אל נאצר, שידרו הצהרות פומביות הקוראות להשמדת ישראל ובתמיכה בעניין הערבי. בליל ה-5 ביוני 1967, באותו יום שבו החלה המלחמה, תקפו מאות לובים מוסלמים בתים ועסקים יהודיים ברובע היהודי בעיר, ושרפו את בית הכנסת בית-אל עד היסוד. פורעים תקפו והציתו בתים, חנויות ומכוניות של יהודים, בנוסף לבזיזת רכוש יהודי. אחד הניצולים סיפר שבשלב מסוים הציתו מתפרעים צמיגים, השליכו אותם לחנויות וסגרו את החנויות על מוכריהן היהודים. 60% מכל נכסי היהודים, הציבוריים והפרטיים כאחד, הושמדו. אדריס הראשון מלך לוב הורה למשטרה החשאית לאסוף את האוכלוסייה היהודית, ולהעביר 3,000 יהודים לבסיס צבאי בריטי לשעבר במדבר הלובי. קבוצת מתפרעים הצליחה במהלך המבצע הזה להתחפש לשוטרים, לחטוף ולרצוח תשעה מבני משפחת לוזון, בהם שני הורים ושבעה ילדים. צוות ועובדים של חברת התעופה האיטלקית אליטליה (Alitalia) הגיבו גם הם בהגנה על יהודים שנמלטו לשדה התעופה. הצוות הדף המון מתפרעים להגיע לשדה התעופה והצליח לחלק כרטיסי טיסה רבים ליהודים. מאמציה של אליטליה הסתייעו על ידי הרב הראשי של רומא אליו טואף ובממשלת איטליה. בסך הכל נהרגו בפוגרום 18 יהודים ולפחות 25 נפצעו. הפוגרום היה המסמר האחרון בארון הקבורה לתולדות היהודים בלוב. 4,100 יהודים הצליחו לברוח לאיטליה, כולל 2,500 שהגיעו לרומא דרך אליטליה. לאחר שמועמר קדאפי תפס את השלטון בהפיכה ב-1969, הוא הורה על מסע רדיפה נגד המיעוט היהודי בארצו, מה שהניע את 100 היהודים שנותרו להימלט מהמדינה. פרעות טריפולי (1945) פרעות טריפולי (1948) הפרעות בלוב (1967,1948,1945) רקע, מהלך, תוצאות ותגובות, באתר מרכז מורשת יהודי לוב. Cnaan Liphshiz, Libya’s Jewish graveyards were destroyed. They are being rebuilt online., Jewish Telegraphic Agency, ‏1 בספטמבר 2021 Dr. David Gerbi, The Jewish Holocaust in Tripoli: In 1967 June the 5th, ‏1 במאי 2017
מיכאל קמפטר

מיכאל קמפטר (בגרמנית: Michael Tribaco Kempter; נולד ב-12 בינואר 1995) הוא כדורגלן שווייצרי בעל אזרחות פיליפינית המשחק בעמדת המגן בגראסהופרס ציריך. קמפטר התחיל את הקריירה שלו במחלקת הנוער של ציריך. ב-24 באפריל 2016 ערך את הופעת הבכורה שלו בקבוצה הבוגרת בהפסד 3-0 ליאנג בויז ברן, שהגיע כמחליף בדקה ה-81 של ויניציוס פרייטאס. ב-10 באפריל 2017 הבקיע את שער הבכורה שלו בקבוצה בניצחון 5-2 נגד לה מון. ביוני 2017 קרע את הרצועה הצולבת וחזר לשחק רק במרץ 2018. אולם כעבור חודש נפצע שוב. בספטמבר 2020 חתם בנשאטל גזמאקס מליגת העל השווייצרית עד לסיום העונה. ביולי 2021 חזר לליגה השנייה כאשר חתם בסנט גאלן. ב-18 ביוני 2023 חתם בהעברה חופשית בגראסהופרס ציריך. קמפטר נולד בשווייץ לאבא מקומי ולאמא ממוצא פיליפיני ולכן היה זכאי לייצג את שני המדינות. בצעירותו שיחק בנבחרות הנוער של שווייץ. בשנת 2018 הביע את רצונו לייצג את הפיליפינים. ביוני 2019 זומן לראשונה לסגל הנבחרת לקראת המשחק נגד סין נגדה גם ערך את הופעת הבכורה שלו בנבחרת. מיכאל קמפטר, באתר Transfermarkt מיכאל קמפטר, באתר Soccerway מיכאל קמפטר, באתר WorldFootball.net מיכאל קמפטר, באתר National Football Teams מיכאל קמפטר, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכאל קמפטר".
אליגטור היילנסיס

אליגטור היילנסיס (שם מדעי: Alligator hailensis) הוא מין נכחד של אליגטור, אשר היה קרוב לאליגטור האמריקאי המודרני. שמו נקרא ב-2020 על שם העיירה הייל (אנ') בפלורידה, בה התגלה. המאובנים של אליגטור זה התגלו בעיירה הייל שבפלורידה ותוארכו לתקופת הפליסטוקן שלפני 2 מיליון שנה מזמננו. אלה כללו שלד מאובן כמעט בשלמותו שדמה לזה של אליגטור ואולי היה מאובן מעבר מהמין Alligator mefferdi, שחי במיוקן. על פי השרידים שהתגלו הייתה לו גולגולת עבה באורך של 52.5 ס"מ בקירוב ורוחב של 15 עד 20 ס"מ והיה בעל אורך כללי של 5.3 מטרים (17.5 רגל), כך שהיה די קרוב לאליגטור האמריקאי. בדומה לקרוביו החיים הוא התקיים בביצות ונע במים. מבנה הלסתות התאים לריסוק טרף בעוצמה רבה. באזור נמצאו גם קופרוליטים רבים שלו ומממצאי הצואה נראה שהתבסס בעיקר על דגים. אליגטור היילנסיס, באתר האנציקלופדיה של החיים (באנגלית) אליגטור היילנסיס, באתר GBIF (באנגלית) Stout, J.B. (2020). "New early Pleistocene Alligator (Eusuchia: Crocodylia) from Florida bridges a Gap in Alligator evolution". Zootaxa. 4868 (1): 41–60. doi:10.11646/zootaxa.4868.1.3. PMID 33311408. S2CID 226337860. Brunell, Arnold M.; Delaney, J. Patrick; Spratt, Richard G.; Carbonneau, Dwayne A.; Waller, Jason E. (2013). "Record Total Lengths of the American Alligator in Florida". Southeastern Naturalist. 12 (4): N9–N17. doi:10.1656/058.012.0411. S2CID 86155169.
במקום חלום

במקום חלום הוא סרט סטודנטים ישראלי קצר בשחור-לבן משנת 1978 בכתיבתה, הפקתה ובימויה של עידית שחורי, עם רבקה נוימן ועמי וינברג בתפקידים הראשיים. זה אחד מסרטי הלהט"ב הישראלים הראשונים. חלי (רבקה נוימן) היא שחקנית תיאטרון צעירה. היא נפגשת בבית קפה ברחוב דיזנגוף באשר (איתן זקצר), שחקן שחזר זה עתה מחו"ל. חלי נמצאת בקשרים אינטימיים עם גידי (עמי וינברג) שגר בדירה שכורה עם שותפה, רותי (עדי לב). גם גידי הוא שחקן מתחיל. חלי עוברת לגור בדירת גידי ולא שמה לב לשינוי בהתנהגותו לאחר שבישרה לו כי פגשה את אשר. רותי יודעת על יחסיהם של גידי ואשר אבל לא מגלה לה. גילי וחלי שוכבים (סצנה ארוטית) אך גידי לא מראה עניין ולא מסוגל להגיע לזקפה. חלי מעודדת אותו אך אינה יודעת מה הסיבה. לבסוף נתפס גידי בשקר ומגלה לה את האמת על יחסיו עם אשר. חלי ההמומה נאלצת לארוז ולעזוב את הדירה זמן קצר לפני שמגיע אשר. במקום חלום, בארכיון הסרטים הישראלי
מוניקה דה לה קרוז

מוניקה דה לה קרוז (באנגלית: Mónica De La Cruz; נולדה ב-11 בדצמבר 1974) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-15 של מדינת טקסס. דה לה קרוז היא האדם הראשון מן המפלגה הרפובליקנית המייצג את מחוז הקונגרס ה-15 של טקסס מאז נוסד בשנת 1903. דה לה קרוז נולדה בבראונסוויל שבטקסס. היא השלימה את לימודיה התיכוניים בבית הספר התיכון ג'יימס פייס שבעיר הולדתה, ולאחר מכן החלה ללמוד שיווק באוניברסיטת טקסס בסן אנטוניו. כעבור זמן מה למדה ספרדית באוניברסיטה הלאומית האוטונומית של מקסיקו, השוכנת במקסיקו סיטי. בתום לימודיה הגבוהים התמחתה בתאגיד המולטימדיה "Turner Entertainment", ואחר כך ב-Cartoon Network. טרם כניסתה לחיים הפוליטיים הייתה דה לה קרוז סוכנת ביטוח ובעלת עסק בעמק ריו גרנדה התחתון, שם היא מתגוררת. בבחירות 2020 התמודדה לראשונה אל בית הנבחרים של ארצות הברית. בבחירות הכלליות שהתקיימו במחוז הקונגרס ה-15 גרפה 47.6% מקולות הבוחרים, אך הפסידה לנציג המחוז המכהן ויסנטה גונזאלס שגרף מצדו 50.5% מהקולות. בתמיכתם של נשיא ארצות הברית לשעבר דונלד טראמפ ומנהיג המיעוט הרפובליקני קווין מקארתי, התמודדה דה לה קרוז מחדש במחוז ה-15. בבחירות 2022 עבר גונזאלס למחוז ה-34, והמחוז ה-15 נותר מיותם. דה לה קרוז ניצחה את המועמדת הדמוקרטית מישל ואלחו בבחירות הכלליות. כשנכנסה לתפקיד ב-2023, היא הפכה לאדם השמיני בלבד שמייצג את המחוז הזה מאז הקמתו ב-1903, ולרפובליקנית הראשונה לעשות כן. היא הרפובליקנית השנייה שנבחרה מעמק ריו גרנדה מזה למעלה ממאה שנה; הראשונה, מיירה פלורס, נבחרה לכהונה חלקית במחוז שכן במהלך 2022. עם התכנסות הקונגרס ה-118 של ארצות הברית בראשית ינואר 2023, הושבעה דה לה קרוז לתפקידה בקונגרס. מדיה וקבצים בנושא מוניקה דה לה קרוז בוויקישיתוף אתר האינטרנט הרשמי של מוניקה דה לה קרוז בבית הנבחרים האמריקאי (באנגלית) מוניקה דה לה קרוז, ברשת החברתית פייסבוק מוניקה דה לה קרוז, ברשת החברתית אקס (טוויטר) מוניקה דה לה קרוז, ברשת החברתית אינסטגרם מוניקה דה לה קרוז, באתר המדריך הביוגרפי של הקונגרס של ארצות הברית (באנגלית) מוניקה דה לה קרוז, ברשת החברתית אקס (טוויטר) מוניקה דה לה קרוז, ברשת החברתית פייסבוק מוניקה דה לה קרוז, ברשת החברתית אינסטגרם מוניקה דה לה קרוז, ברשת החברתית LinkedIn Texas Election Results: 15th Congressional District, באתר הניו יורק טיימס, 22 בפברואר 2021 (באנגלית) מת'יו צ'וי, In Texas’ most competitive congressional race, neither candidate is running toward the center, באתר טקסס טריביון, 24 באוגוסט 2022 (באנגלית) מת'יו צ'וי, Monica De La Cruz becomes first Republican to win in 15th Congressional District in South Texas, באתר טקסס טריביון, 9 בנובמבר 2022 (באנגלית)
ג'ון אובריין

ג'ונתן פטריק אובריין (באנגלית: Jonathan Patrick O'Brien; נולד ב-29 באוגוסט 1977) הוא כדורגלן עבר אמריקאי ששיחק בעמדת הקשר וכמגן שמאלי. אובריין נחשב לאחד מהכדורגלנים האמריקאים פורצי הדרך כאשר היה מבין הראשונים לשחק במועדון אירופי גדול כאשר הצטרף לאייאקס. אובריין גדל בפלאיה דל ריי, שבקליפורניה והוא למד בתיכון ברנטווד. בגיל 17 הצטרף לאקדמיה לכדורגל של אייאקס ההולנדית ובשנת 1997 חתם על חוזה בקבוצה הבוגרת. בקיץ 1998 הושאל לאוטרכט עד לסיום העונה. בסיום העונה חזר לאייאקס, והפך לשחקן הרכב בעונת 2001/2002 בה זכתה אייאקס באליפות. אולם עקב פציעות חוזרות איבד את מקומו בהרכב עד שבינואר 2005 חתם בדן האג. בשנת 2006 חזר לארצות הברית וחתם בצ'יבאס ארצות הברית מה-MLS אולם גם אותה עזב לאחר שנפצע. ב-11 ביוני 2008 הודיע על פרישה מכדורגל. ב-22 באפריל 1998 ערך את הופעת הבכורה שלו בנבחרת ארצות הברית במשחק ידידות נגד אוסטריה. נכלל בסגל הרחב של הנבחרת לקראת מונדיאל 1998 אך לא נכלל בסופי. השתתף עם הנבחרת באולימפיאדת סידני (2000) והגיע עמה למקום הרביעי. השתתף עם הנבחרת במונדיאל 2002 ומונדיאל 2006 בו נפצע במשחק הראשון של נבחרתו בטורניר נגד צ'כיה. או'בריאן נשוי ואב לבן. מתגורר בבולדר שבקולורדו. לאחר פרישתו מכדורגל חזר אובריין למכללה והשלים דוקטורט בפסיכולוגיה קלינית באוניברסיטת אליאנט. לד"ר אובריאן יש שתי פרקטיקות נפרדות, אחת מספקת ייעוץ לבריאות הנפש לקהל הרחב ואחת עובדת כפסיכולוגית ספורט. אייאקס ליגת העל ההולנדית: 2001/2002, 2003/2004 הגביע ההולנדי: 2002 מגן יוהאן קרויף: 2002 נבחרת ארצות הברית גביע הזהב: 2005 מדיה וקבצים בנושא ג'ון אובריין בוויקישיתוף ג'ון אובריין, באתר Transfermarkt ג'ון אובריין, באתר National Football Teams ג'ון אובריין, באתר FootballDatabase.eu
לופאוזאורוס

לופאוזאורוס (שם מדעי: Lupeosaurus; מילולית: "לטאה מביכה") הוא סוג של זוחל קדום מסדרת הפליקוזאוריה, אשר חי באמריקה הצפונית של הפרם לפני 295 מיליון שנה מזמננו. הוא היה קרוב של האדפוזאורוס וה-Glaucosaurus וכמותם היה בעל מפרש גבי מפוצל אך נמוך יחסית. הסוג תואר בידי החוקר אלפרד רומר (אנ') ב-1937 והוא הכיל מין בודד – Lupeosaurus kayi. הוא ידוע ממספר שלדים מאובנים מקוטעים של שני דגימות שהתגלו בטקסס, של עצמות הגוף הגוף ושל אחורי הגולגולת. זוחל קדום זה הגיע לאורך של 3 מטרים ולמשקל 166 ק"ג בקירוב, כך שהיה קטן יותר מהאדפוזאורוס. היו לו גפיים חזקות ומתאמות לתנועה מהירה יחסית וחלק מהחוקרים סוברים כי היה טורף, מאחר שהיה גדול מכדי לצוד רק חרקים אך גם לא היה אוכל צמחים מובהק. מדיה וקבצים בנושא לופאוזאורוס בוויקישיתוף לופאוזאורוס, באתר GBIF (באנגלית) Benson, R.J. (2012). "Interrelationships of basal synapsids: cranial and postcranial morphological partitions suggest different topologies". Journal of Systematic Palaeontology. 10 (4): 601–624. doi:10.1080/14772019.2011.631042. Romer, A.S.; Price, L.W. (1940). Review of the Pelycosauria. Geological Society of America Special Papers. pp. 400, 403. ISBN 9780813720289 Palaeos Vertebrates Synapsida: Edaphosauridae (2), palaeos.com
איכתיודיקטיס

איכתיודיקטיס (שם מדעי: Ichthyodectes; מילולית: "דג ביניים") הוא סוג דג קדום ממשפחת האיכתיודקטידיים שתקיים במשך הקרטיקון העליון של הקוניון עד הקמפן לפני 89 עד 70 מיליון שנה מזמננו. הוא תואר ב-1870 בידי אדוארד דרינקר קופ. דג זה היה קרובם של הקסיפקטינוס והגיליקוס וכמותם היה טורף בעל לסתות נוקשות כשל בולדוג והגיע לפי הערכות לאורך 3 או 4 מטרים. חלק מהמאובנים שלו כללו שלדים שלמים לאורך תצורות אבן חול ברחבי ארצות הברית שבטקסס, ויומינג ואלבמה ובקנדה במניטובה וססקצ'ואן. דג זה התקיים לאורך הים הפנימי המערבי שבין קנדה לטקסס ולפי מראהו היה טורף מהיר של דגים ורכיכות ימיות, אותם חטף במהירות ביניקה לתוך פיו הגדול. מדיה וקבצים בנושא איכתיודיקטיס בוויקישיתוף איכתיודיקטיס, באתר האנציקלופדיה של החיים (באנגלית) איכתיודיקטיס, באתר GBIF (באנגלית) Huge Ichthyodectes Fish Fossil from Kansas. The Virtual Fossil Museum. Archived copy from 26 August 2022.